Kaj je v škatli?
Karkoli že je, mora biti presneto pomembno,
saj sem s temi stvarmi potoval, se selil
iz stanovanja v stanovanje in spet novo stanovanje.
(Smeh)
(Aplavz)
Se sliši znano?
Ste vedeli, da imamo Američani
okoli trikrat toliko prostora
kot pred 50 leti?
Trikrat.
Človek bi mislil, da bomo v vsem tem dodatnem prostoru
lahko brez težav shranili vse svoje stvari.
Kje pa.
Zacvetela je nova industrija,
vredna 22 milijard dolarjev in večja od 200 milijonov kvadratnih metrov,
industrija zasebnih skladišč.
Imamo torej trikrat toliko prostora,
a postali smo tako dobri kupci,
da ga potrebujemo še več.
In kam to vodi?
V velik dolg na kreditni kartici,
ogromen okoljski odtis
in morda ne po naključju
je raven sreče v teh 50 letih pristala na ničli.
Tu sem, da bi predlagal boljši način,
kjer je manj morda dejansko več.
Stavim, da je večina med nami že izkusila
užitek imeti manj:
na fakulteti -- v vaši študentski sobi,
na potovanju -- v hotelski sobi,
med kampiranjem -- kjer dejansko nimate ničesar,
morda le čoln.
Karkoli je že bilo, stavim, da vam je med drugim
prineslo malo več svobode,
malo več časa.
Zato menim,
da manj stvari in manj prostora
vodi v manjši odtis.
Pravzaprav je odličen način za prihranek denarja.
In malo vam bo olajšalo življenje.
Zato sem začel s projektom Life Edited (preurejeno življenje) na lifeedited.com,
da bi razvil to razpravo
in našel nekaj odličnih idej.
Prvič: svoje 39 kvadratnih metrov veliko stanovanje na Manhattnu sem s partnerjema
Mutopo in Jovoto.com dal na tržišče idej.
Hotel sem vse --
domačo pisarno, prostor za večerjo za deset ljudi,
sobo za goste,
in za vso mojo opremo za spuščanje zmajev.
S preko 300 idejami z vsega sveta
sem dobil svojo škatlico za dragulje.
Ker sem kupil prostor velikosti 39 kvadratnih metrov
namesto 58 kvadratnih metrov,
sem takoj prihranil 200.000 dolarjev.
Manj prostora pomeni manjšo opremo,
tudi tu sem nekaj prihranil,
pomeni pa tudi manjši odtis.
In ker je v resnici oblikovano
okoli urejenega izbora lastnine -- mojih najljubših stvari --
in dejansko oblikovano zame,
sem zelo rad doma.
Torej, kako lahko živite na majhno?
Trije glavni pristopi.
Prvič, neusmiljeno morate urejati.
Očistiti je treba arterije naših življenj.
In ta majica, ki je ne nosim že leta?
Čas je, da se ločiva.
Znebiti se moramo nepomembnih stvari v življenju
in se naučiti zaustaviti pritok.
Razmišljati moramo, preden kupimo.
Vprašajmo se,
"Me bo to res osrečilo? Res?"
Na vsak način
moramo kupiti in imeti nekaj odličnih stvari.
Ampak hočemo stvari, ki nam bodo všeč dolga leta,
ne stvari kar tako.
Drugič, naša nova mantra:
majhno je seksi.
Hočemo učinkovit prostor.
Hočemo stvari, ki so oblikovane za tisto,
za kar jih uporabljamo večino časa,
ne za redke priložnosti.
Zakaj bi imeli kuhalno površino s šestimi ploščami,
če še tri redko uporabljamo?
Hočemo stvari, ki se pospravijo,
ki se naložijo ena na drugo in hočemo digitalne stvari.
Papir,
knjige, filme
lahko odstranite -- magično.
Končno, hočemo večfunkcionalne prostore in gospodinjsko opremo --
umivalnik v kombinaciji s straniščem,
miza postane postelja --
isti prostor,
majhna stranska mizica
se raztegne v mizo za deset ljudi.
V zmagovalni rešitvi Life Edited
smo kombinirali premični zid s pohištvom, ki se preoblikuje,
da bi dobro izkoristili prostor.
Poglejte salonsko mizico,
zraste v višino in širino
s prostorom za deset ljudi.
Moja pisarna se pospravi
in je dobro skrita.
Posteljo izvlečem iz zidu z dvema prstoma.
Gostje? Premaknite premični zid
in dobite nekaj zložljivih postelj.
In seveda, moj lastni kino.
Ne trdim, da moramo živeti
na 39 kvadratnih metrih.
A razmislite o koristih preurejenega življenja.
Pojdite z 280 na 185,
s 139 na 92.
Večina, morda vsi med nami,
je čisto zadovoljna tule, z nekaj dnevi življenja
iz nekaj torb,
morda v majhnem prostoru v hotelski sobi.
Ko boste torej šli domov in stopili skozi vhodna vrata,
postojte za trenutek in se vprašajte:
"Bi zmogel malo preurediti življenje?
Bi mi to dalo malo več svobode?
Morda malo več časa?"
Kaj je v škatli?
Sploh ni pomembno.
Vem, da tega ne potrebujem.
Kaj je v vaši?
Morda, samo morda
je manj v resnici več.
Napravimo torej prostor
za dobre stvari.
Hvala.
(Aplavz)